IISRAELI MÄED
Tere tulemast taas ühisele palvereisile Iisraeli mägedele.
Saatesarjas valmistame regiooni palves
Iisraeli hõimude ehk Efraimi naasmiseks.
Jeesus, ole meile giidiks,
ja ava meie südamed asjadele, mida Sina tahad meile rääkida.
Palume endiselt andeks patte, mis viisid 3000 aasta eest
Iisraeli põhjapoolse kuningriigi ehk Efraimi pagendamiseni siit.
Eemaldame kive, mis on hõimu naasmise teel.
Võime paluda andeks Efraimi patte,
kuna kristlaskonnana on meil õnnestunud neid kõiki korrata.
See on meie viies palvereis.
Seekord palvetame Barkanis, kus palume andeks seda,
et Efraim hakkas Juuda vastu võitlema.
Vestleme tee peal täpsemalt, millega tegemist.
Kui iisraellased pettusid kuningas Saalomoni järel
tema pojas Rehabeamis, hülgasid nad kogu Juuda hõimu.
Saalomoni kuningriik jagunes kaheks:
põhja kuningriigiks Iisraeliks ehk Efraimiks
ja lõuna kuningriigiks Juudaks.
Põhjapoolse Iisraeli esimeseks kuningaks
sai Saalomoni sulane Jerobeam.
Jerobeam hakkas pärast Juuda hülgamist
kohe selle vastu müüre ehitama.
"Siis Jerobeam kindlustas Sekemi Efraimi mäestikus ja elas seal;
ja sealt ta läks ning kindlustas Penueli." 1Ku 12:25
Räägi, Mia, kus me nüüd oleme?
Jõuame suurele ringteele, kus lõppes Tel Avivist saabuv kiirtee.
Esimesel reisil pöörasime siit paremale
ja jõudsime Tapuachi ristmikule.
Seekord pöörame siit läände ja kiirteele.
Barkan on peagi selle kõrval.
Kuhu see kindlustusmüüride ehitus viis?
See viis selleni, et Jerobeami juhtimisel
lakkas Iisrael ehk Efraim esmalt pidutsemast koos Juudaga.
Seejärel algas omavaheline, pea pidev sõdimine,
mis kestis 200 aastat, kui Efraim siin mägedes veel elas.
Efraim püüdis Juudat ka ülejäänud maailmast eraldada.
Piibel räägib 1Ku 15:16-17 -
"Iisraeli kuningas Baesa tuli Juuda vastu ja kindlustas Raama,
et Juuda kuningal Aasal ei oleks välja- ega sissepääsu."
Räägi, Mia, kuhu nüüd pöörame?
Pöörame peateelt ära ja sõidame üles Barkani poole.
Barkanis on suur tööstuspiirkond,
mis rajati 30 aasta eest.
Hetkel tegutseb siin ca 120 ettevõtet.
Need annavad tööd umbes 1500 inimesele,
pooled neist on palestiinlased ja pooled juudid.
Nad töötavad siin koos, tutvuvad üksteisega,
ja nii sünnib siinkandis haruldasi tavalisi inimsuhteid
palestiinlaste ja juutide vahel.
Keset tööstuspiirkonda on vanad varemed.
Sinna pääseb siit.
Auto jätame siia.
Kõnnime veel veidi tänase palvepaiga juurde.
Siin on käesoleval sügisel sadanud erandlikult juba nii palju,
et ka rohelus on tekkinud haruldaselt varakult.
Nüüd oleme kohal. Räägi, Jyrki, mis koht see on.
Oleme siin iidse veinitehase juures.
Siin talluti paljajalu viinamarjadest välja mahl,
mis voolas mööda kanaleid edasi ja koguti kokku.
Villimistehas asub keset tänast tööstuspiirkonda.
Vanimad siinsed varemed arvatakse pärinevat esimese templi
ehk Efraimi eluajalt.
Tulime seekord Barkanisse palvetama just seepärast,
et paljud kristlikud kirikud ja organisatsioonid
püüavad boikottidega juute isoleerida ja kahjustada neid ettevõtteid.
Kristlaskond võitleb neil mägedel juutide vastu, nagu kunagi Efraim.
Ntks Soomes kiriku välisabi algatatud kampaania Alkuperä Merkkaa
püüab õhutada tarbijaid boikoteerima siinsete ettevõtete tooteid.
Rootslaste Assa Abloy Mul-T-lock lahkus siit mõne aasta eest
Rootsi kristlaste surve tõttu.
Me ei palu siin andeks seda, et juute vihkab keegi väljastpoolt,
vaid, et nende vastu võitleb nende oma vend.
Algul võitles Juuda vastu Efraim ja nüüd kristlased.
Vaatame algul täpsemalt,
mis on Jumala rahva sisevõitluse taustal.
Kuningas Saalomoni ajal
ei suutnud keegi Iisraeli väljastpoolt ähvardada.
Kuningriik hakkas sisemiselt lagunema,
kui Saalomoni süda jagunes teenima elava Jumala kõrval
oma naiste ebajumalaid.
Kuningriigi jagunemine sai ilmsiks alles pärast Saalomoni surma.
See algas siiski vaimus juba Saalomoni eluajal.
Kui Saalomon hakkas Iisraeli Jumalale truudust murdma,
langes ta hindama inimlikku võimekust
Jumala Vaimu asemel.
Jumala rahva lõhkujaks saab tavaliselt inimene,
kes teistele muljet avaldab.
Piibel räägib Jerobeamist:
1Ku 11:28 - "Jerobeam oli väga tubli mees,
ja kui Saalomon nägi, kuidas see noor mees tööd tegi,
siis ta pani tema kogu Joosepi soo töökohustuse ülevaatajaks."
Kui oma võimekusega muljet avaldanud isik
Jumala rahva seas võimule pääseb,
ei kinnita ta oma võimetega Jumala kuningriiki,
vaid hakkab selle asemel ehitama oma kuningriiki jumalariigi sees.
Tal on ideid, mis paljude meelest kõlavad heade uuendustena,
kuid need ei pärine Jumala Vaimust.
Jerobeam ei kuulanud Jumalat,
vaid ehitas oma kuningriiki inimvõimete ja inimmõistusega.
Nii tegi Jerobeam oma riiki kuldvasikad,
mille tõttu Jumala rahvas vaimselt kaheks jagunes.
Ka lugematud kogudused ja kristlikud organisatsioonid
on pärast Saalomoni kuningriiki samamoodi kaheks lõhenenud.
Lõhestav vaim ründab alati seal, kus Jumala Vaim juba töötab,
näiteks Taaveti kuningriiki,
mis veel Saalomonigi ajal hiilgavalt õitses.
Vaenlane püüab lõhkuda Jumala rahvast seestpoolt.
Ta püüab jagada Jumala rahvast üksteisega võitlevateks osadeks.
"Ent Jeesus, teades nende mõtteid, ütles neile: 'Iga kuningriik,
mis on omavahelises riius lõhenenud, laastatakse, ja ükski linn või pere,
mis on omavahel riius, ei jää püsima.'" Matteuse 12:25
Efraimi poolt algas vägivald Juuda suhtes
kohe pärast kuningriigi lõhenemist.
"Ja kui kuningas Rehabeam läkitas Adorami, kes oli sunnitöö ülevaataja,
siis kogu Iisrael viskas teda kividega, nõnda et ta suri." 1Ku 12:18
Efraimi patt kõigi sõdadega Juuda vastu jääb siiski väikseks,
võrreldes kristlaskonna pattudega juutide vastu.
Mia, räägi, kuidas kristlaskond Juuda ehk juutide vastu sõdinud on?
Kristliku kiriku ajalugu on täis juutide tagakiusamist.
On pagendamisi, usu peale sundimist
ja kohutavaimana luterliku Natsi-Saksamaa koonduslaagrid.
Kristlased ehk ei tea,
et rahastavad tänagi juutide-vastast võitlust.
Palestiina omavalitsus kehtestas 2011. a aprillis seaduse,
mille järgi makstakse kuupalka
igale Iisraeli vanglas terrrorismi eest karistust kandvale palestiinlasele.
Palgad ulatuvad 300 - 3000 euroni sõltuvalt karistuse pikkusest
Karistust kandvate Palestiina terroristide
keskmine kuupalk on 700 euri,
mis on rohkem kui PO töötajate keskmine palk.
Lisaks maksab PO terroristidele ligi 10 000 eurosid boonuseid
vastavalt teenetele.
Lääneriigid, sh Soome, maksavad suure osa PO eelarvest,
millest makstakse palka
juutidevastases võitluses edukatele terroristidele.
Karistust kandvate Palestiina terroristide palgad
moodustavad ca 10% PO abirahast.
2013. a toetas Soome Palestiina omavalitsust
EL Pegase programmi kaudu 2 miljoni euroga.
Nii kasutati Soome maksurahadest mullu ca 200 000 eurot
vanglakaristuse saanud terroristide palkadeks.
Vangide keskmise palga järgi maksid Soome maksumaksjad mullu
24 Iisraeli vanglas istuva Palestiina terroristi palgad.
Efraimi ja kristlaskonna kätel on palju Juuda verd.
Jumala rahvas on edendanud surma ja kohtumõistmist
Jumala rahva vastu.
Palume andeks iseenda, Efraimi ja kristlaskonna eest,
oma sõdimise pärast Juuda vastu.
Isa, palun andeks kristlaskonna ja Efraimi eest,
et oleme püüdnud meelega Juudale kahju teha,
ja õnnistamise asemel oleme neid neednud.
Isa, andesta Jeesuse patuvere nimel kõik süütu veri,
mida kristlased ja Efraim on Juuda vastu võideldes valanud.
Isa, anna andeks, et meie, tänapäeva kristlased,
rahastame juutide tapmist.
Anna andeks see verevõlg.
Isa, palun andeks enda, Efraimi ja kristlaskonna eest,
et oleme olnud ükskõiksed selle ebaõigluse ja vägivalla suhtes,
mille objektiks juudid on ajaloo vältel olnud.
Efraimi sõda Juuda vendade vastu algas sellest,
et ta hakkas end vendadest eraldama.
Efraim koges vendi endale ohuna
ja hakkas nende vastu kaitsemüüri ehitama.
Kristlaskonna eraldumine juutidest ehk Juudast kulmineerus
kirikuisa Krisostomuse ajal Antiohhias.
Jerobeami kombel oli ka Krisostomus muljetavaldav isik.
Tal oli vägev kõneanne ja teda hüüti 'kuldsuuks'.
Sarnaselt Jerobeamiga ehmus Krisostomus sellest,
et kristlased tähistasid Jumala pühasid koos juutidega.
Krisostomusel õnnestus lõhkuda Antiohhias kristlaste ja juutide osadus
ja lahutada kristlased juutidest.
Teda peetakse kogu kristlaskonna antisemitismi e juudivastasuse isaks.
Ühistest pühadest loobunud ja juute tagakiusav kristlaskond
käib endiselt tema teed.
Täna peetakse juute ohuks palestiinlastele ja maailma rahule
ning ka Soome kristlased osalevad
juutidevastaste kaubandusboikottide nõudmises ja toetamises.
Isoleerimine ja eraldumine viib alati selleni,
et kaduma läheb teise tõeline olemus.
Palume andeks enda, Efraimi ja kristlaskonna eest,
et oleme eraldunud juutidest
ja ehitanud nende vastu müüre.
Isa, palun andeks iseenda, kristlaskonna ja Efraimi eest,
et oleme end eraldanud Juudast ehk juutidest
ja ehitanud nende vastu müüre.
Isa, andesta, kui olen osalenud
või vaikides aktsepteerinud tänapäeva boikotte juutide vastu.
Anna andeks, kui me pole toetanud, palestiinlaste ja juutide ühtsust
vaid oleme püüdnud neid lahutada.
Isa, andesta, kui olen vaadanud pealt
viha õhutamist juutide vastu.
Andesta, kui ma pole töötanud vihaõhutamise vastu,
vaid olen eiranud oma kutsumist Jumala lapsena rahutegija olla.
Isa, andesta, kui olen uskunud juutide vastu levitatud valesid,
ja teinud nende alusel valikuid.
Anna andeks, kui ma pole püsinud Sinu Sõna tões.
Isa, andesta, kui olen ehitanud müüri teise inimese vastu.
Andesta, kus olen enda kaitseks
Sinule toetumise asemel kindlustusi ehitanud.
Efraimi ja Juuda vaheline sõda,
nagu ka kristlaskonna võitlus juutide vastu,
pole vaid inimestevaheline asi.
Tegemist on Jumala pere ja Jumala rahva vennasõjaga,
mis rebestab Jumala südant.
Jumala valik käib selle järgi, kes perre kuuluvad.
Efraim hakkas vihkama oma vendi, oma pereliikmeid, sama Isa lapsi.
Sama juhtus ka kristlastega.
Juuda ehk juudid pole kergeks vennaks olnud.
Rehabeam käitus kunagi ülimalt ülbelt.
Ka Juuda võitles Efraimi vastu.
Juudid nõudsid Jeesuse surma ja kiusasid seejärel taga kristlasi.
Hoolimata komistamistest ja tõsistest vigadest
pole Juuda hõim pole kunagi lakanud olemast Jumala rahvas.
Kuigi nad on palju eksinud ja Jumalale truudust murdnud,
on Jumal siiski ustav lepingule, mille Ta nendega tegi,
ja toob nad veel enda juurde tagasi.
Kristlaskond on Jumala rahvana tõsiselt eksinud,
kui pole näinud Juudat Jumala rahvana
Piibli tõotuste ja Jumala valiku perspektiivist.
Kui Efraim ja kristlus on Juuda vastu võidelnud,
on nad kaotanud Jumala nägemuse ja plaani
ning võidelnud Jumala valiku vastu.
Taavet mõistis kunagi,
kui tõsine asi on Jumala valitule kahju teha.
Kuningas Saul oli Jumalale selja pööranud.
Ta kiusas Taavetit ka taga ja oli teda mitu korda tappa püüdnud.
Sellest hoolimata ei nõustunud Taavet isegi teiste survel
Saulile kahju tegema, kuigi tal selleks võimalus avanes.
"Ja ta ütles oma meestele: 'Issanda pärast jäägu minust kaugele,
et ma seda teeksin oma isandale, Issanda võitule,
et pistaksin oma käe tema külge! Sest tema on Issanda võitu!'
Ja Taavet hoidis sõnadega tagasi oma mehed
ega lubanud neid kippuda Sauli kallale." 1Sa 24:7-8
Palume andeks enda, Efraimi ja kristlaskonna eest,
et me pole austanud Jumala valikut ja oleme pöördunud nende vastu,
kelle Jumal on meiega samasse perre valinud.
Isa, anna andeks minu uhkus, ja et ma pole austanud Sind
ja Sinu õigust otsustada, kes Sinu perre kuuluvad.
Palun andeks iseenda, kristlaskonna ja Efraimi eest,
et olen hakanud võitlema nende vastu,
kelle sina oled valinud minuga samasse peresse.
Isa, anna andeks, et ma pole armastanud neid,
kelle oled mu lähikonda andnud.
Ma pole alandunud ega otsinud Sinult abi,
kuidas armastada Sinu antud peret.
Palun andeks iseenda, kristlaskonna ja Efraimi eest hoiakut,
et olen tahtnud venda pigem tappa kui tema eest surra.
Isa, andesta, et olen põlanud Sinu valikuid ja seega ka Sind.
Andesta, et olen eraldunud neist,
kellega oled määranud mind koos elama.
Anna andeks ja lõhu kõik müürid, mille olen nende vastu ehitanud.
Vaenlane ei taha Jumala rahvast vaid omavahel sõdima ajada,
vaid et võimalikult suur osa Jumala rahvast
ühineb lõpuks vaenlasega.
See, kes teeb vaenlasega liidu Jumala rahva vastu,
saab Jumala vaenlaseks.
Ühinemine Juuda vaenlasega oli ka Efraimi viimane valik,
enne kui Jumal ta ära ajas.
See lakkas olemast Jumala rahvas ja suri.
Efraim otsis sõjaks vendade vastu abi väljastpoolt
ja ühines Juuda vaenlase Aramiga.
Võitlus polnud enam Jumala rahva siseasi,
vaid Efraim hülgas oma koha Jumala rahva seas
ja valis selle asemel liidu vaenlasega.
Efraim hakkas võitluses vendade vastu käituma nagu Aram.
Aram võttis hulga Juuda sõdalasi vangi ja viis nad kaasa.
Efraim järgis seda eeskuju.
2Aj 28:8-11 - "Ja Iisraeli lapsed viisid oma vendadelt vangi naisi,
poegi ja tütreid - kakssada tuhat,
riisusid neilt ka palju saaki ja viisid saagi Samaariasse.
Aga seal oli Issanda prohvet, Ooded nimi,
ja tema läks vastu sõjaväele, kes oli teel Samaariasse,
ja ütles neile: Vaata, Issand,teie vanemate Jumal,
on vihastunud Juuda peale ja on andnud nad teie kätte.
Ja teie olete neid tapnud niisuguse vihaga, mis ulatub taevani.
Ja nüüd te mõtlete alistada Juuda ja Jeruusalemma lapsi
endile sulaseiks ja teenijaiks.
Kas pole ka teil endil süüd Issanda, teie Jumala ees?
Aga kuulge nüüd mind ja viige tagasi vangid,
keda te olete võtnud oma vendadelt,
muidu tabab teid Issanda tuline viha!”
Efraimi juhid mõistsid, et olid liiga kaugele läinud,
ja viisid Juudast toodud vangid tagasi.
Kristlaskond pole seda alati mõistnud,
vaid on tegutsenud juutide vastu nagu vaenlane
ja veel koos vaenlasega.
Näiteks kKristlik Soome ühines 2MS ajal Natsi-Saksamaaga
ja lasi sakslastel tappa Soome pinnal Vene juutidest sõjavangid.
Täna on paljud kristlikud kirikud ja organisatsioonid,
Kirikute Maailmanõukoguni välja ühinenud nendega,
kes võitlevad juutide vastu ja püüavad neid hävitada.
Prohvet Obadja hoiatab karmilt nendega liitumise eest,
kes Juuda vastu võitlevad, või nende toetamise eest.
"Sel päeval, kui sa seisid eemal,
päeval, kui võõrad viisid ära ta varanduse,
kui muulased tulid ta väravasse ja heitsid liisku Jeruusalemma pärast,
olid sinagi nagu üks neist.
Ära vaata põlgusega oma venna peale tema viletsuse ajal;
ära rõõmusta Juuda laste pärast nende hukkumispäeval;
ära oma suuga suurusta hädapäeval!" Obadja 1:11-12
Obadja hoiatus oli algselt mõeldud Edomile, Eesavi järeltulijaile,
kuid see laieneb ka kõigile teistele rahvastele.
Tekst nimelt jätkub.
"Sest Issanda päev on ligidal kõigi rahvaste jaoks.
Nõnda nagu sina talitasid, talitatakse sinuga,
su teod tulevad tagasi su oma pea peale." Obadja 1:15
Paljud rahvad pole seda hoiatust kuulanud.
Kõige kurvem on see,
et seda pole kuulanud ka Jumala rahvas.
Efraimi kombel on kristlaskond ühinenud nendega,
kes taotlevad juutide hävitamist.
Nendeks on mh siin tegutsevad PLO ja Hamas.
Juutide pagendamises siit Iisraeli mägedelt
toetab neid ka Soome kiriku välisabi kampaania Alkuperä Merkkaa.
2012. a Soomes alanud kampaania algataja
on Kirikute Maailmanõukogu partnerprogramm EAPPI.
Kampaaniat toetavad teadmatuses ka mitmed Soome kristlased,
näiteks poodides, kes boikotis osalevad.
Palume andeks enda, kristlaskonna ja Efraimi eest asju,
kus oleme ühinenud Juuda vaenlastega.
Isa, palun andeks iseenda, Efraimi ja kristlaskonna eest,
kus oleme ühinenud nendega, kes tahavad juutidele kahju
või püüavad neid hävitada.
Anna andeks alad, kus olen ise toetanud
tänaseid juudivastaseid boikotikampaaniaid.
Isa, andesta, et nõustusime kristliku Soome rahvana
ühinema Natsi-Saksamaaga.
Isa, andesta, kui me pole jäänud lepingusse Sinuga,
vaid oleme otsustanud ühineda kellega tahes.
Isa, andesta,
kus oleme valinud liidud juutide vaenlastega.
Isa, andesta, kui olen solvunud mõne Sinu rahva sekka kuuluva isiku peale,
nii et olen ühinenud tema vaenlastega.
Andesta, kui olen tundnud kahjurõõmu
mõne Jumala perre kuuluva isiku kaotuse pärast.
Jumala rahva patud ja verevõla
saab lepitada vaid Jumala poja ohvriverega.
Johannes kirjutas 1Jh 1:7 -
"Aga kui me käime valguses, nõnda nagu tema on valguses,
siis on meil osadus omavahel
ning Jeesuse, tema Poja veri puhastab meid kogu patust."
Kõik patud, mille valguse ette tõime ja üles tunnistasime,
on kaetud Jeesuse verega ja kuulutan, et need on andestatud.
Aitäh, Jeesus, selle eest,
et Sinu veri puhastab nii meid kui Efraimi kogu sellest patust.
Järgmisel korral, kui Issand lubab,
reisime põhjapoolse kuningriigi Iisraeli pealinna Samaariasse.
Jätkame seal kivide eemaldamist,
mis on põhja kuningriigi Iisraeli ehk Efraimi naasmise teel.
Palume seal andeks kuningas Ahabi ja tema naise Iisebeli patte.
Valmistugem palves järgmiseks reisiks.
Lisaks palvetele
võid toetada neid palvereise ka rahaliselt.
Kui soovid osaleda oma panusega,
võid toetada TV7 Eesti kanalit helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri